התשובה הקצרה: לא בהכרח. במקרים מסוימים ניתן לנבא מראש כי טיפול באינסולין הינו כורח המציאות. זה נכון בסוכרת מסוג 1, ונכון במקרים נוספים. עם זאת, חלק הארי של הסוכרתיים הוא מסוג 2. כאן קשה מאד להתנבא, אך ניתן בהחלט לומר כי מטופלים שמצליחים לשנות את אורח החיים שלהם, במיוחד בהיבט התזונה, יכולים ליהנות לעיתים קרובות מהפחתת שימוש בתרופות, ובכלל זה גם באינסולין. חשוב להבין כי אינסולין הוא לא מטרה בפני עצמה אלא רק אמצעי להגשים את המטרה האמיתית, שהיא איזון ערכי הסוכר בדם.